钦定古今图书集成/明伦汇编/官常典/第716卷 > 来嶷
## 钦定古今图书集成/明伦汇编/官常典/第716卷 > 来嶷

按《扬州府志》：嶷字德山，梁广陵人。幼有奇节。侯景陷
广陵，以董绍先为太守。嶷说前太守祖皓曰：“董绍先
轻而无谋，人情不附。今欲纠率义勇，奉戴府君。若其
克捷，可立桓文之勋，必天未悔祸，犹足为梁室忠臣。”
皓曰：“仆所愿也。”乃要勇士耿光等百馀人袭杀绍先，
驰檄远近。及皓败，嶷并遇害。